Muḥend Akli Salḥi yenna-d : « D aferdis di tesleḍt n tsiwelt. Yettban-d wazal-is deg ubeddel swayes i d-gellun yineḍruyen n teḥkayt. »1 Ad t-naf yebḍa akud ɣef sin n leṣnaf di tesleḍt n tsiwelt, akud agensay, d wakud aniri. Ilmend n wayen id-yenna, akud agensay : « D akud yettilin kan deg uḍris n tsekla. Deg-s sin n lesnaf : akud n uferriɣ (neɣ n teḥkayt) d wakud n tsiwelt. »2 Ma d akud aniri « Ssenf-agi n wakud, ittwellih-d ɣer tallit ideg yedder umaru d yimeɣriyen-ines. »3